તાજેતરમાં ભારતના વડાપ્રધાન નરેન્દ્ર મોદી અને ભારતના પ્રવાસે આવેલા કેનેડાના વડાપ્રધાન જસ્ટીન ટ્રુડો વચ્ચે હૈદરાબાદ હાઉસમાં બેઠક યોજાઈ હતી. બન્ને નેતાઓએ મૈત્રી અને એખલાસના વાતાવરણમાં ચર્ચા કરી હતી. આ મંત્રણા દરમિયાન બન્ને દેશો વચ્ચે પરસ્પર સહકારના છ કરાર કરવામાં આવ્યા હતા. જેમાં એનર્જી, રમતગમત, ઈન્ટેલેકચ્યુઅલ્સ પ્રોપર્ટીઝ, હાયર એજ્યુકેશન,,સાયન્સ , ટેકનોલોજી અને ઈનોવેશન વગેરેનો સમાવેશ થતો હતો. મંત્રણા બાદ બન્ને નેતાઓએ સંયુક્ત નિવેદન પ્રગટ કર્યું હતું. આ પ્રસંગે પત્રકારોને સંબોધતા વડાપ્રધાન મોદીએ કહ્યું હતું કે, અમારા ભારતના સાર્વ ભૌમત્વ, એકતા અને અખંડિતતાને પડકારનારા ભાગલાવાદી મનોવૃતિ ધરાવનારા લોકોને માટે અહીં કોઈ સ્થાન નથી. ભારતની મુલાકાતે આવેલા કેનેડાના વડાપ્રધાન ટ્રુડોના ડેલિગેશનમાં ખાલિસ્તાનના સમર્થક જસપાલ અટવાલને સામેલ કરવાથી ટ્રુડોનો આ પ્રવાસ વિવાદના વમળમાં ઘેરાયો હતો.